Pavel Cheben

Pavel Cheben (* 1967, Okoličné, Liptovský Mikuláš) je slovensko-kanadský inžinier a fyzik, najznámejší svojimi príspevkami do oblasti integrovanej optiky, kremíkovej fotoniky a metamateriálových vlnovodov.

 Vzdelanie 
Pavel Cheben získal titul inžinier v odbore elektrotechnika (mikroelektronika a optoelektronika) na Slovenskej technickej univerzite v roku 1990 a doktorát v odbore fyzika (optika) na Univerzite Complutense v Madride v roku 1996.

 Kariéra a výskum 
V rokoch 1992 až 1997 Cheben pracoval v Národnom inštitúte pre leteckú technológiu (INTA), ktorý je súčasťou Španielskeho ministerstva obrany. Od roku 1997 pracuje v Národnej výskumnej rade Kanady (NRC), kde sa stal hlavným výskumným pracovníkom v roku 2016. Aktuálne má akademické pozície na Univerzite McMaster, Malagskej univerzite, Žilinskej univerzite, Univerzite Carleton a Otavskej univerzite, a v minulosti tiež na Torontskej univerzite a Univerzite Complutense v Madride. Cheben vyvinul prvý kompaktný polarizačne nezávislý kremíkový vlnovodový multiplexer (AWG). Takisto vynaliezol spektrometer na čipe s vysokým spektrálnym rozlíšením a prvý stacionárny integrovaný Fourierov spektrometer.Patent US7317535B2, Cheben, Pavel; Powell, Ian & Janz, Siegfried et al., "Wavelength dispersive fourier transform spectrometer", issued 2008-01-08Patent US8351043B2, Cheben, Pavel; Janz, Siegfried & Florjanczyk, Miroslaw et al., "Planar waveguide wavelength dispersive devices with multiple waveguide input aperture", issued 2013-01-08 Jeho vynález dvojdimenzionálneho poľa difrakčných mriežok na čipePatent US7376308B2, Cheben, Pavel; Janz, Siegfried & Lamontagne, Boris et al., "Optical off-chip interconnects in multichannel planar waveguide devices", issued 2008-05-20 umožnil kremíkové biochemické senzory a optické fázové polia (OPA). V roku 2006 Cheben vynašiel subvlnový metamateriálový vlnovodPatent US7680371B2, Cheben, Pavel; Janz, Siegfried & Xu, Dan-Xia et al., "Interface device for performing mode transformation in optical waveguides", issued 2010-03-16, čím otvoril novú výskumnú oblasť metamateriálovej integrovanej fotoniky. V roku 2010 Cheben a kol. vyvinuli prvý metapovrch v optickom vlnovode. Následne bol vyvinutý rad vysokovýkonných metamateriálových vlnovodových zariadení, s osobitným zameraním na aplikácie v telekomunikáciách. Tieto zahŕňajú: väzobné členy medzi optickým vláknom a čipom; vlnové multiplexory; vlnovodové kríženia; širokopásmové interferenčné a smerové spájače; biochemické senzory; antireflexné vlnovodové štruktúry; kremíkové infračervené vlnovodové zariadenia; povrchové mriežkové väzobné členy; polarizačné deliace prvky, rotátory a polarizátory; ultrarýchle optické spínače; integrované spektrálne filtre; vlnovodové šošovky; teplotne nezávislé vlnovody; konvertory a multiplexory optických módov; nanoantény; optické fázové polia; Huygensove rezonantné vlnovody; a iné zariadenia. Táto práca bola rozsiahlo recenzovaná v časopisoch ako Nature, Advances in Optics and Photonics, Proceedings of the IEEE, Laser & Photonics Reviews, a ďalších časopisoch.

 Ocenenia a vyznamenania 
2001Cena za priemyselnú spoluprácu, Národná výskumná rada Kanady.
|-
| valign="top" |2014
| valign="top" |Medzinárodná cena Slovenskej akadémie vied. „Za vynikajúcu prácu v oblasti technických vied“.
|-
| valign="top" |2014
| valign="top" |Člen, Európska optická spoločnosť. “Za priekopnícke príspevky v subvlnovej kremíkovej fotonike, vlnovodových fotometroch a holografických materiáloch“.
|-
| valign="top" |2015
| valign="top" |Ocenenie ministra zahraničných vecí Slovenskej republiky. „Za mimoriadne výsledky v oblasti vedy a techniky“.
|-
| valign="top" |2015
| valign="top" |Člen, Optická spoločnosť Ameriky. „Za priekopnícke príspevky do vedy o fotonických integrovaných obvodoch, vrátane Fourierových interferometrov, nanofotonických väzobných členov a subvlnového inžinierstva v integrovanej optike“.
|-
| valign="top" |2017
| valign="top" |Cena ICT, Národná výskumná rada Kanady. „Za mimoriadny dopad a príspevky k medzinárodnej fotonickej komunite“
|-
| valign="top" |2017
| valign="top" |Člen, Inštitút fyziky (Londýn, Spojené kráľovstvo).
|-
| valign="top" |2018
| valign="top" |Člen, Kanadská akadémia inžinierstva. „Za priekopnícke príspevky do fotoniky, vedy a technológie integrovanej optiky“.
|-
| valign="top" |2018
| valign="top" |Cena za vynikajúci výskum, Národná výskumná rada Kanady.|-
| valign="top" |2018
| valign="top" |Člen, Inžiniersky inštitút Kanady. „Za vynikajúce výsledky v inžinierstve a za službu profesii a spoločnosti“.
|-
| valign="top" |2018
| valign="top" |Rád republiky, Pribinov kríž 1. triedy. Udelené prezidentom Slovenskej republiky.
|-
| valign="top" |2019
| valign="top" |Člen, Americká fyzikálna spoločnosť. „Za priekopnícke príspevky do subvlnovej integrovanej fotoniky a experimentálne a teoretické skúmanie metamateriálových nanostruktúr v optických vlnovodoch“
|-
| valign="top" |2020
| valign="top" |Čestný doktorát, Univerzita v Žiline.
|-
| valign="top" |2020
| valign="top" |Člen, Kráľovská spoločnosť Kanady. „Za priekopnícke príspevky v kremíkovej fotonike, ktoré umožňujú základné pokroky v mnohých technológiách, vrátane optických komunikácií, biomolekulárnej senzoriky a spektrometrie na čipoch“.
|-
| valign="top" |2020
| valign="top" |Člen, Medzinárodná spoločnosť pre optiku a fotoniku (SPIE). „Za priekopnícke príspevky v optickej vede a technológiach a za otvorenie a rozvoj oblasti subvlnovej metamateriálovej integrovanej fotoniky“.
|-
| valign="top" |2020
| valign="top" |Cena za vynikajúce služby verejnej správy Kanady.
|-
| valign="top" |2023
| valign="top" |Člen, Inštitút inžinierov elektrotechniky a elektroniky (IEEE). „Za príspevky do oblasti kremíkovej a metamateriálovej fotoniky“.
|-
| valign="top" |2023
| valign="top" |Medzinárodný člen, Kráľovská akadémia inžinierstva (Londýn, Spojené kráľovstvo).
|-
| valign="top" |2024
| valign="top" |Cena IEEE Photonics Society za inžinierske úspechy. „Za priekopnícke príspevky v kremíkových fotonických vlnovodových zariadeniach, vrátane vynálezu metamateriálových vlnovodov a pokroku v oblasti subvlnovej integrovanej fotoniky“.
|-
| valign="top" |2025
| valign="top" |Cena SPIE Maria Goeppert Mayer. „Za priekopnícke príspevky v oblasti kremíkovej fotoniky, otvorenie a rozvoj oblasti subvlnovej integrovanej fotoniky a vynikajúcu službu komunite“.
|-
| valign="top" |2025
| valign="top" |Cena vynikajúceho inžiniera IEEE Canada - Strieborná medaila''. „Za príspevky do oblasti integrovanej subvlnovej fotonickej technológie“.

 Referencie 

 Zdroj 

Kategória:Kanadskí fyzici
Kategória:Kanadskí vedci
Kategória:Slovenskí fyzici
Kategória:Slovenskí univerzitní profesori
Kategória:Kanadskí vysokoškolskí pedagógovia
Kategória:Vyučujúci na McMaster University
Kategória:Laureáti Pribinovho kríža I. triedy
Kategória:Členovia Kanadskej kráľovskej spoločnosti
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Kanadské osobnosti slovenského pôvodu
Kategória:Osobnosti z Liptovského Mikuláša